CELEX: C2006/190/19
Language: et
Date: 2006-08-12 00:00:00
Title: Kohtuasi C-247/06: 2. juunil 2006 esitatud hagi — Euroopa Ühenduste Komisjon versus Saksamaa Liitvabariik

12.8.2006   
            
            
               ET
            
            
               Euroopa Liidu Teataja
            
            
               C 190/11
            
         2. juunil 2006 esitatud hagi — Euroopa Ühenduste Komisjon 
         versus
       Saksamaa Liitvabariik
   (Kohtuasi C-247/06)
   (2006/C 190/19)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: U. Wölker, F. Simonetti)
   
      Kostja: Saksamaa Liitvabariik
   Hageja nõuded
   
               —
            
            
               Tuvastada, et kuna anti teostusluba puugaasi põletusseadme rajamiseks ja käitlemiseks Nivelsteiner Sandwerke und Sandsteinbrüche GmbH territooriumil Herzogenrath'is, ilma et oleks eelnevalt läbi viidud keskkonnamõju hindamine, siis on Saksamaa Liitvabariik rikkunud oma nõukogu 27. juuni 1985. aasta direktiivist 85/337/EMÜ (1) teatavate riiklike ja eraprojektide keskkonnamõju hindamise kohta artikli 4 lõikest 1 koos I lisa punktiga 9 tulenevaid kohustusi;
            
         
               —
            
            
               mõista kohtukulud välja Saksamaa Liitvabariigilt.
            
         Väited ja peamised argumendid
   Hagi ese on teostusloa andmine ühele puugaasi põletusseadmele soojus- ja elektrienergia tootmiseks liiva kaevandamise ja liiva töötlemise tarbeks. Vastavalt teostusloa saamiseks esitatud taotlusele kasutatakse üksnes selliseid puidujäätmeid, mis ei kuulu ohtlike jäätmete hulka. Pärast seda, kui oli koostatud direktiivile 92/43/EMÜ vastav keskkonnamõju hindamise aruanne, muudeti teostusloa taotlust — taotleti ka ohtlike jäätmete hulka kuuluvate puidujäätmete kasutamist. Puugaasi põletusseadme rajamiseks ja käitlemiseks anti teostusluba 7. novembril 2002. aastal, ilma et eelnevalt oleks muudetud taotluse põhjal läbi viidud uut keskkonnamõju eelhindamist või keskkonnamõju hindamist. Seega ei ole kõnesoleval juhul piisavalt hinnatud võimalikku keskkonnamõju — komisjonil ei ole teavet selle kohta, et hinnatud oleks ka ohtlike jäätmete põletamise mõju. Pärast teostusloa taotluse muutmist oleks kostja pidanud uuesti täies ulatuses läbi viima üldsuse kaasamise menetluse, mida ta aga ei teinud.
   Komisjon on seisukohal, et Saksamaa Liitvabariik on seetõttu rikkunud keskkonnamõju hindamise direktiivi artikli 4 lõikest 1 koos I lisa punktiga 9 tulenevaid kohustusi.
   Põhjendatud ei ole kostja argument, et keskkonnamõju hindamise direktiivi kehtiva redaktsiooni kohaselt ei ole keskkonnamõju hindamine ohtlike jäätmete põletamisel kohustuslik, kuna antud juhul ei ole põletusseadme töö peamine eesmärk mitte jäätmete kõrvaldamine, vaid hoopis jäätmete taaskasutamine. Isegi kui keskkonnamõju hindamise direktiivi kehtiva redaktsiooni I lisasse on jäetud üksnes mõiste “kõrvaldamine”, ei ole see direktiivi peamise eesmärgiga kooskõlas, et on välistatud niisuguste projektide süstemaatiline hindamine, mille kohta on teada, et neil on märkimisväärne mõju keskkonnale. Jäätmete taaskasutamine ei ole vähem keskkonda ohustav kui jäätmete kõrvaldamine — nagu käesoleval juhul on näha, sõltub keskkonnamõju konkreetsest käitlemisest. Komisjon on seisukohal, et keskkonnamõju hindamise direktiivi I lisa punkti 9 järgi hõlmab mõiste “jäätmekõrvaldus” nii jäätmete taaskasutust kui ka kõrvaldamist. Kostja vastupidine õiguslik seisukoht tähendab olulist tagasiminekut võrreldes varasema õigusliku situatsiooniga, kuna selle kohaselt jäävad jäätmete taaskasutamisega tegelevad rajatised keskkonnamõju hindamise direktiivi kohaldamisalast täielikult välja.
   
      (1)  EÜT L 175, lk 40; ELT eriväljaanne 15/01, lk 248.